b'\n_START_ARTICLE_\nRomualdas Giedraitis (1913)\n_START_SECTION_\nBiografija\n_START_PARAGRAPH_\nNuo 1936 m. Vytauto Did\xc5\xbeiojo universitete studijavo slav\xc5\xb3 ir lietuvi\xc5\xb3 kalbas bei literat\xc5\xabr\xc4\x85. Baig\xc4\x97 Vilniaus universiteto Humanitarini\xc5\xb3 moksl\xc5\xb3 fakultet\xc4\x85. Dirbo mokytoju Kaune, Zarasuose. 1944 m. pasitrauk\xc4\x97 \xc4\xaf Vakarus, nuo 1947 m. gyveno Anglijoje.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 tris apysakas, keturi\xc5\xb3 roman\xc5\xb3 cikl\xc4\x85. Jame vaizduojamas Lietuvoje iki Antrojo pasaulinio karo brendusios kartos likimas. Vyrauja apsisprendimo situacija, kurioje patikrinama id\xc4\x97jos, atsakomyb\xc4\x97 u\xc5\xbe mylim\xc4\x85 \xc5\xbemog\xc5\xb3, bendra\xc5\xbeygius, t\xc4\x97vyn\xc4\x97s likim\xc4\x85. B\xc5\xabdingas dinami\xc5\xa1kas pasakojimas, netik\xc4\x97tos situacijos. Novel\xc4\x97se atsispindi XX a. ketvirtojo de\xc5\xa1imtme\xc4\x8dio miesto ir kaimo gyvenimo vaizdai, i\xc5\xa1ry\xc5\xa1kinamas i\xc5\xa1 kaimo kilusi\xc5\xb3 inteligent\xc5\xb3 charakteris. Para\xc5\xa1\xc4\x97 feljeton\xc5\xb3._NEWLINE_1999 m. ra\xc5\xa1ytojo na\xc5\xa1l\xc4\x97s iniciatyva \xc4\xafkurtas Rumualado Giedrai\xc4\x8dio-Spalio labdaros fondas, i\xc5\xa1 kurio pal\xc5\xabkan\xc5\xb3 Duset\xc5\xb3 biblioteka \xc4\xafsigyja nauj\xc5\xb3 reikaling\xc5\xb3 leidini\xc5\xb3.'